ElitCONTO programfrissítés
Niara Kft. 1026 Budapest, Pasaréti út 43. Tel.: 213-68-91, tel./fax: 214-56-93
internet: www.niara.hu, e-mail: info@niara.hu
	Az ElitCONTO 2018 könyvelőrendszer letölthető programfrissítése többek közt az alábbi fejlesztéseket is tartalmazza:
•	Az Összesítő Jelentés egy tétellé összevonja egy adott partner azonos bizonylatszámhoz tartozó, de külön tételben könyvelt azonos ÁFA mértéket tartalmazó számláit is. Eddig csak a különböző ÁFA mértékeket tartalmazó tételeket vonta össze a rendszer.
•	Az Összesítő Jelentésben nem jelenik meg az értékhatár feletti ÁFA számlaszámra könyvelt kompenzációs feláras felvásárlási jegy, amennyiben a szállító partner az adószáma alapján nem ÁFA-s.
•	Az Összesítő Jelentés kezeli a Pénzforgalmi ÁFA-s partnerek számláit. Pénzforgalmi ÁFA-s számla befogadásakor a partner típusánál meg kell adni a „PEAFA” típust, ezután a partnert a rendszer pénzforgalmi ÁFA-s partnernek tekinti. Az Összesítő Jelentésben a pénzforgalmi ÁFA-s partner számláját az első kiegyenlítéskor fogja szerepeltetni a rendszer, az eredeti számlán szereplő dátumokkal és összegekkel. Az eredeti számlán az ÁFA összegét vevő számla esetén „47”-el kezdődő számlaszámra (pl.: 479), szállító számla esetén „36”-al kezdődő számlaszámra (pl.: 368) kell rögzíteni.
•	2018. július 26-tól módosult az ÁFA törvény. A továbbiakban nem kell adatot szolgáltatni az Összesítő Jelentésben akkor, ha az adóalany ugyanazon partnertől több számlában összevontan helyez levonásba 100 000 Ft-ot elérő vagy azt meghaladó ÁFA összeget.
A 2018. évi XLI. törvény 96. §-ának 11. pontja hatályon kívül helyezte az ÁFA 2007. évi CXXVII. törvény 10. mellékletének 2. pontját. Ez a pont írta elő az értékhatár alatti számlák gyűjtését.
A 1865-ös nyomtatvány kitöltési útmutatója erről így rendelkezik:
„2018. július 26-tól hatályát veszti az Áfa tv. 10. számú mellékletének 2. pontja. Ennek alapján a 1865M főlap 06. sorát 2018. július 26-tól nem kell kitölteni, így a 1865A-01-05 lap 107. sora sem töltődik fel adattal és a 108. sorban sem fog szerepelni az értékhatár alatti beszerzési számlák összesített összege.”
Felhívjuk a figyelmét arra, hogy a rendszer az ÁFA értékhatár figyelését az Összesítő Jelentéshez könyvelési tételenként végzi. Kivételek ez alól a több ÁFA mértéket tartalmazó számlák, melyeket ÁFA mértékenként külön könyvelési tételben kell rögzíteni. Ezért az azonos partnerhez tartozó, azonos bizonylatszámú, egymás után következő, de eltérő ÁFA mértéket tartalmazó könyvelési tételeket a rendszer az Összesítő Jelentéshez összevonja egy tétellé, és utána ellenőrzi az ÁFA értékhatárt.
•	Az integrációs modulban (számlázó programból történő feladás a könyvelő program részére) a feladás fogadásakor a könyvelési partnereket a feladásban szereplő adószám első 8 karaktere alapján azonosítja a rendszer. Korábban megnevezés alapján történt az azonosítás.
•	2018. július 1-től került bevezetésre az Összesítő Jelentésben a számlák ÁFA tartalmának 100 000 forintos értékhatára. A program ennek megfelelően aktualizálásra került.
A 100 000 forintos értékhatár bevezetésével azonban más fontos változások is történtek. Az Összesítő Jelentésben 2018. július 1-től a vevői oldal (termékértékesítés/szolgáltatás nyújtás) gyakorlatilag megszűnik, mivel ezekről adatot az online számlázó rendszerek szolgáltatnak az adóhatóság részére.
Van azonban egy nagyon fontos kitétel. Amennyiben egy vevő számlán szereplő számla kelte dátum korábbi, mint 2018. július 1., de a számla teljesítésének dátuma későbbi, mint 2018. június 30., akkor az Összesítő Jelentésben az adott számlát a VEVŐI OLDALON SZEREPELTETNI KELL.
Kettős könyvvitel esetén a könyvelésben ez nem okot problémát, mert a folyószámla adatok között szerepel a Számla Kelte adatmező.
Egyszeres könyvvitelnél azonban csak a számla előírásánál kerül a számla kelte dátum a megadott adatmezőbe, amelynek megnevezése könyvelési formától és a könyvelési tétel típusától függően lehet „Számla/ÁFA kelte” (jelentése: Számla kelte vagy az ÁFA fizetés dátuma), vagy Bevételi Nyilvántartás könyvelése esetén „Számla/Árbev. kelte” (jelentése: Számla kelte vagy az Árbevétel dátuma).
Egyszeres könyvvitelnél a Teljesítés dátuma és az ÁFA fizetés vagy az Árbevétel dátuma eltérő is lehet, ezért a fent említett adatmezőbe a számla előírásakor kerül csak a számla kelte dátum. Számla kiegyenlítés, Készpénzes tétel vagy ÁFA tétel könyvelésekor az előbb említett adatmezőbe az ÁFA fizetés vagy az Árbevétel dátuma kerül.
A fenti okok miatt amennyiben olyan VEVŐ számlát könyvelünk EGYSZERES könyvvitelnél, amelynek számla kelte dátuma korábbi, mint 2018. július 1., de a számla teljesítésének dátuma későbbi, mint 2018. június 30., akkor az adott tételt akkor tudja a rendszer az Összesítő Jelentésben a VEVŐ oldalon szerepeltetni, ha AZ ADOTT SZÁMLA ELŐÍRÁS RÉSZÉT IS LEKÖNYVELTÜK, mert abból tudja a rendszer kiolvasni a számla kelte dátumot. Fontos, hogy több tételes vagy stornózott számla előírások esetén a számla kelte adatmezőben mindig azonos dátum szerepeljen.
•	A rendszer megfelel a GDPR előírásainak.
•	A Bank és a Pénztár egyenleg kijelzése funkció a könyvelés karbantartásakor is működik.
•	A partneradatok javításához beépítésre került a megnevezés szerinti keresési funkció.
•	A könyvelési nyitó tételben soronként lehet különböző devizanemeket megadni, ezért ElitCONTO esetén a könyvelési képernyőn megjelent a soronként kitölthető Devizanem oszlop. A további könyvelési tételekben továbbra is egy devizanem szerepelhet.
•	Az integrációs modulban a feladás útvonala 20 karakter helyett 200 karakter hosszúságú lehet.
•	Folyószámlás tétel könyvelésekor a rendszer már a vevőnél és a szállítónál is figyeli, hogy az adott bizonylatszámra történt-e már könyvelés.
•	A továbbiakban könyvelés közben a megengedett könyvelési tételszámhoz közeledve a rendszer csak egyszer figyelmeztet programindításonként.
•	A program a továbbiakban a túlzott időben előre és visszafelé könyvelést is figyeli.
•	Az Analitika  > Vevő (Szállító) Analatika a Folyószámlából  > Behajtási Költségátalány (40EUR) menüpontokban a vevőkkel és a szállítókkal kapcsolatosan a késedelmesen történt kifizetésekhez kapcsolódó 40 eurós követelések és tartozások listázásának algoritmusa módosult.
•	Egyéb technikai jellegű módosítások.
A programfrissítés menete:
1.	Kattintson a frissítő programot tartalmazó hivatkozásra, utána válassza a [Futtatás] nyomógombot, melynek hatására letöltődik és elindul a frissítő program.
2.	Kövesse a telepítő utasításait. A programfrissítés végrehajtódik a számítógépen.

Termékeinkkel további jó munkát kívánunk: Niara Kft.